Diari Oficial de la Generalitat Valenciana


Sumari del DOGV 3808, del 04-08-2000 (2000/6486)

DECRET 105/2000, de 18 de juliol, del Govern Valencià, pel qual s'accepta la cessió gratuïta de la propietat de tres immobles de 420, 202 i 1.528,40 m² de superfície, respectivament, amb un total de 2.150 m², que confronten amb el centre d'ensenyaments mitjans Nuestra Señora de la Cueva Santa, de Segorbe, destinats a l'ampliació del centre esmentat, realitzada per l'ajuntament d'aquest municipi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3808

Data del DOGV
:   04-08-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/6486


Data del document
:   18-07-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Segorbe
    * cultura regional
    * propietat immobiliària

DECRET 105/2000, de 18 de juliol, del Govern Valencià, pel qual s'accepta la cessió gratuïta de la propietat de tres immobles de 420, 202 i 1.528,40 m² de superfície, respectivament, amb un total de 2.150 m², que confronten amb el centre d'ensenyaments mitjans Nuestra Señora de la Cueva Santa, de Segorbe, destinats a l'ampliació del centre esmentat, realitzada per l'ajuntament d'aquest municipi. [2000/X6486]
  
L'Ajuntament de Segorbe, en sessió plenària del dia 6 de febrer de 1996, acordà la cessió gratuïta a la Generalitat Valenciana de la propietat de tres immobles de 420, 202 i 1.528,40 m² de superfície, respectivament, amb un total de 2.150 m², que confronten amb el centre d'ensenyaments mitjans Nuestra Señora de la Cueva Santa, de Segorbe, destinats a l'ampliació del centre esmenta situat en l'avinguda Frare Luis Amigo d'aquesta població.
  
A proposta de l'actual Conselleria de Cultura i Educació, s'iniciaren els tràmits legals oportuns per a la formalització de la cessió i acceptació gratuïta dels immobles.
  
La cessió es realitza amb la finalitat de destinar els immobles cedits a l'ampliació de l'institut d'ensenyaments mitjans Nuestra Señora de la Cueva Santa, aquesta finalitat s'haurà de complir en el termini de cinc anys comptats a partir del dia en què s'atorgue l'escriptura pública corresponent i s'haurà de mantenir la destinació durant els trenta anys següents
  
L'article 20 de la Llei 3/1986, de 24 d'octubre, de Patrimoni de la Generalitat Valenciana, estableix que la Generalitat podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia, Hisenda i Ocupació, i amb la deliberació prèvia del Govern Valencià, en la reunió del dia 18 de juliol de 2000,
  
DECRETE
  
Article 1
  
Acceptar la cessió realitzada per l'Ajuntament de Segorbe de la propietat de tres immobles de 420, 202 i 1.528,40 m² de superfície, respectivament, que confronten amb el centre d'ensenyaments mitjans Nuestra Señora de la Cueva Santa, de Segorbe, destinats a l'ampliació del centre esmentat, situat a Segorbe, avinguda Frare Luis Amigo, les descripcions dels quals són les següents:
  
- Els terrenys de 420 m² confronten: nord, Ramón Berdun Morro; sud, Ajuntament de Segorbe; est, Ramón Berdun Morro i Mª Teresa Vilache Montaña, i oest, avinguda Frare Luis Amigo.
  
Consten inscrits en el Registre de la Propietat de Segorbe al tom 141, llibre 57, foli 21, finca 9.329, inscripció 1ª.
  
- Els terrenys de 202 m² confronten: nord, Ajuntament de Segorbe; sud, carretera d'Altura i Guadalupe García Báguena; est, Guadalupe García Báguena, i oest, Antonio Miguel Fajardo i José Hernández.
  
Consten inscrits en el Registre de la Propietat de Segorbe al tom 141, llibre 57, foli 21, finca 9.329, inscripció 1ª.
  
- Els terrenys de 1.528,40 m² confronten: nord, finca matriu; sud, institut de BUP i camí travessia carrer Sant Isidre Llaurador; est, carrer Sant Isidre Llaurador, i oest, institut BUP.
  
Consten inscrits en el Registre de la Propietat de Segorbe al tom 431, llibre 174, foli 9, finca 18.739, inscripció 1ª.
  
Referència cadastral 6040907 la parcel·la de 1.528,40 m² i 5040901 les altres dues parcel·les, aquesta referència comprén els terrenys de 9.180 m² de superfície que constitueixen el centre que s'amplia amb la present cessió.
  
Article 2
  
La cessió gratuïta realitzada per l'Ajuntament de Segorbe s'efectua amb la condició de destinar l'immoble l'ampliació de l'institut d'ensenyaments mitjans Nuestra Señora de la Cueva Santa, la qual cosa s'haurà d'efectuar en el termini de i s'haurà de mantenir la destinació durant els trenta anys següents, de forma que revertiran les parcel·les cedides amb les seues pertinences i accessions en el supòsit d'incompliment de les condicions assenyalades.
  
Article 3
  
Elevar a escriptura pública la cessió i acceptació dels immobles assenyalats, i que es procedisca a l'agrupació registral amb la resta dels terrenys propietat de la Generalitat en els quals s'ubica el centre d'ensenyament que s'amplia com a conseqüència de la present cessió. Totes les despeses d'aquesta seran a càrrec de la Generalitat Valenciana.
  
Article 4
  
Els immobles acceptats s'hauran d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa aquest decret.
  
València, 18 de juliol de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET